येँ - बजाज मोटरसाइकलं नववर्ष २०७६या निंतिं न्हूगु योजना 'बजाज उल्टो अफर' हःगु दु । बजाजरया आधिकारिक वितरक हंसराज हुलासचन्द एण्ड कम्पनीं थुगुसी बिस्कं कथंया 'न्यायेधुंकाः त्याकेगु मखु, त्याकेधुंकाः न्यायेगु' नारा बियाः थ्व योजना हःगु खः ।
थ्व योजना अन्तर्गत बजाजया मोटरसाइकल न्याये धुंकाः छुट कायेगु मखुकि न्याये न्ह्यव हे स्क्र्याच कार्ड पाखें थःत पक्का वइगु डिस्काउन्ट बारे सिइकेफइ । थ्व धुंकाः उम्ह ग्राहकं बजाजया न्ह्यागु मोटरसाइकल न्याःसां हाकनं थप छुट कायेखनी । थ्व योजना अन्तर्गत ग्राहकं मोटरसाइकल न्याये न्ह्यव हे एडभान्सय् छगू लाख तक नगद त्याकेफइगु व न्याये धुंकाः नं छगू लाख तक नगद त्याकेफइगु खँ धाःगु दु ।
थ्व योजनाया शुभारम्भ यासें हंसराज हुलासचन्द एण्ड कम्पनीया प्रबन्ध निर्देशक शेखर गोल्छां ग्राहकतय्त निदुगं खुसी बीत थ्व न्हूगु योजना हयागु खँ कनादिल ।
